CELEX: 62010CA0379
Language: et
Date: 2011-11-24 00:00:00
Title: Kohtuasi C-379/10: Euroopa Kohtu (kolmas koda) 24. novembri 2011 . aasta otsus — Euroopa Komisjon versus Itaalia Vabariik (Liikmesriigi kohustuste rikkumine — Üldpõhimõte, mille kohaselt on liikmesriik oma viimase astme kohtule omistatava liidu õiguse rikkumise eest vastutav — Riigi igasuguse vastutuse välistamine asjaolu tõttu, et viimase astme kohus tõlgendas õigusnorme või hindas faktilisi asjaolusid ja tõendeid — Siseriikliku seadusandja poolne riigi vastutuse piiramine, kui tegu on kohtu tahtluse või tõsise üleastumise juhtudega)

28.1.2012   
            
            
               ET
            
            
               Euroopa Liidu Teataja
            
            
               C 25/14
            
         
      Euroopa Kohtu (kolmas koda) 24. novembri 2011. aasta otsus — Euroopa Komisjon versus Itaalia Vabariik
      (Kohtuasi C-379/10) (1)
      
      (Liikmesriigi kohustuste rikkumine - Üldpõhimõte, mille kohaselt on liikmesriik oma viimase astme kohtule omistatava liidu õiguse rikkumise eest vastutav - Riigi igasuguse vastutuse välistamine asjaolu tõttu, et viimase astme kohus tõlgendas õigusnorme või hindas faktilisi asjaolusid ja tõendeid - Siseriikliku seadusandja poolne riigi vastutuse piiramine, kui tegu on kohtu tahtluse või tõsise üleastumise juhtudega)
      (2012/C 25/21)
      Kohtumenetluse keel: itaalia
      
         Pooled
      
      
         Hageja: Euroopa Komisjon (esindajad: L. Pignataro ja M. Nolin)
      
         Kostja: Itaalia Vabariik (esindajad: G. Palmieri ja avvocato dello Stato G. De Bellis)
      
         Ese
      
      Liikmesriigi kohustuste rikkumine — Üldpõhimõte, mille kohaselt on liikmesriik oma viimase astme kohtule omistatava liidu õiguse rikkumise eest vastutav — Vastutus, mis on piiratud vaid tahtluse või tõsise üleastumise juhtudega.
      
         Resolutsioon
      
      
                  1.
               
               
                  Kuna Itaalia Vabariik
                  
                              —
                           
                           
                              välistas igasuguse riigi vastutuse kahju eest, mille on eraisikutele tekitanud viimase astme kohtu poolt liidu õiguse rikkumine, kui rikkumine tuleneb selle kohtu poolt õigusnormide tõlgendamisest või asjaolude ja tõendite hindamisest, ja
                           
                        
                              —
                           
                           
                              piiras vastutuse üksnes tahtluse või tõsise üleastumise juhtudega,
                           
                        vastavalt õigusemõistmise käigus tekitatud kahju hüvitamist ja kohtunike tsiviilvastutust käsitlev 13. aprilli 1988. aasta seaduse nr 117 [legge n. 117 (sul) risarcimento dei danni cagionati nell’ esercizio delle funzioni giudiziarie e responsabilità civile dei magistrati] artikli 2 lõigetele 1 ja 2, on Itaalia Vabariik rikkunud kohustusi, mis tulenevad üldpõhimõttest, mille kohaselt on liikmesriik oma viimase astme kohtule omistatava liidu õiguse rikkumise eest vastutav.
               
            
                  2.
               
               
                  Mõista kohtukulud välja Itaalia Vabariigilt.
               
            
         (1)  ELT C 301, 6.11.2010.